Unutrašnji faktor
Unutrašnji faktor ili intrizični faktor (IF), kobalamin vezujući unutrašnji faktor, znan I kao želučani unutrašnji faktor (GIF), jest glikoprotein koji je kod ljudi kodiran genom CBLIF sa hromosoma 11. Kod ljudi proizvode ga parijetalne ćelije ili glavne ćelije (kod glodara) želuca. Neophodan je za apsorpciju vitamina B12 kasnije u distalnom ileumskom tankom crevu. Haptokorin (transkobalamin I) je još jedan glikoprotein koji luče pljuvačne žlijezde i koji se vezuje za vitamin B12. Vitamin B12 je osjetljiv na kiselinu i vezujući se za haptokorin može sigurno proći kroz kiseli želudac do dvanaestopalačnog crijeva. U manje kiseloj sredini duodenuma, enzimi gušterače probavljaju glikoproteinski nosač i vitamin B12 se tada može vezati za unutrašnji faktor. Ovaj novi kompleks zatim apsorbuju epitelne ćelije (enterociti) ileuma. Unutar ćelija, vitamin B12 se ponovo disocira i vezuje za drugi protein, transkobalamin II; novi kompleks tada može izaći iz epitelnih ćelija da se prenese u jetru.